**4human**, eller **4human Gruppen**, er et norsk konsern som leverer skybaserte tjenester innen HRM, og styringssystemer for HMS. 4human har 80 ansatte, og over 2 000 kunder i offentlig og privat sektor i Norden. Selskapet omfatter også underselskapene *4human HRM*, *4human TQM* og *4human Simpli*.

Konsernet har røtter tilbake til 1956, da selskapet startet som Vestfold og Telemark Hullkortsentral. Selskapet har kontorer i Oslo, Asker, Tønsberg, Skien, Sarpsborg og Stavanger.

I 2016 ble 4human kåret til årets Dell-partner på MSP (Managed Service Provider)

I 2021 gikk 4human og Visma Software i samarbeid ved å tilby en komplett pakke innen HR og Lønn

Underselskaper
--------------

*4human HRM* er arnestedet for Norsk Lønn og Personal (NLP), som ble brukt som lønnssystem i nesten alle norske kommuner og fylkeskommuner. I 2015 kjøpte selskapet opp Evolution Software med sitt skybaserte HR-system. 4human HRM leverer blant annet digitale håndbøker med fokus på HMS, onboarding og lederstøtte, i tillegg til personalsystem som fraværsoppfølging, medarbeidersamtaler, arbeidsplaner, kompetanseutvikling og timeregistrering. I det siste året har konsernet stått fram som et av Norges ledende software-selskap innen skybaserte HR- og ledelsessystemer.

*4human TQM* leverer en SaaS-løsning for HMS, kvalitet og ytremiljø til over 400 juridiske virksomheter i privat og offentlig sektor. 4human TQM leverer tjenester innen avviksbehandling, risikostyring og prosessorientert dokumentstyring.

*4human Simpli* tilbyr tjenester innen HMS- og miljøstyring, og er en leverandør innen modulbaserte løsninger innenfor kvalitetsstyring. Simpli Software ble en del av 4human-gruppen i starten av 2021.

Historie
--------

* 1956- Selskapet etableres under navnet Vestfold og Telemark Hullkortsentral.
* 1960- Navnet endres til Vestfold, Telemark og Aust-agder EDB Sentral.
* 1975- Navnet endres til Vest-Viken EDB Sentral AL.
* 1989- 4human var med på å etablere NIT AS (Norsk Informasjonsteknologi).
* 1997- NIT fusjoneres med IBM.
* 2011- AD Gruppen etableres.
* 2014- AD Gruppen kjøper Evolution Software.
* 2016- Navnet endres til 4human.
* 2018- 4human kjøper TQM Partner
* 2021- 4human kjøper Simpli Software
* 2021- 4human selger 4human IT

Referanser
----------

1. ↑  «4human - proff.no».
2. ↑  Christensen, Kenneth. «4human er årets Dell-partner på MSP». *Computerworld* **(norsk)**.
3. ↑  «Endelig en komplett pakke innen HR og Lønn». *4human.no*. 28. mai 2021. Arkivert fra originalen 24. juni 2021. Besøkt 22. juni 2021.
4. ↑  «Om oss | 4human HRM». *4humanHRM.no*.
5. ↑  «Om oss | 4human TQM». *4humanTQM.no*.
6. ↑  «Simpli Software blir en del av 4human-gruppen». *4human.no*. 26. januar 2021. Arkivert fra originalen 25. mars 2021.
7. ↑  «Sammen planlegger de betydelig vekst». *ledernett.no* **(norsk)**. 7. januar 2021.
8. ↑  Munkås, Øivind (16. juli 2018). «(+) 4human gjennomfører sitt andre oppkjøp i år». *Tønsbergs Blad* **(norsk)**.
9. ↑  Charlesen, Henrik (20. juni 2021). «Visolit kjøper 4human IT». *finansavisen.no* **(norsk)**. Besøkt 22. juni 2021.

Eksterne lenker
---------------

* Offisielt nettsted

|  |  |
| --- | --- |
| Oppslagsverk/autoritetsdata | Brønnøysundregistrene
 |